CELEX: 62020CN0486
Language: bg
Date: 2020-10-01 00:00:00
Title: Дело C-486/20: Преюдициално запитване от Ustavno sodišče Republike Slovenije (Словения), постъпило на 1 октомври 2020 г. — Varuh človekovih pravic Republike Slovenije

30.11.2020   
            
            
               BG
            
            
               Официален вестник на Европейския съюз
            
            
               C 414/24
            
         
      Преюдициално запитване от Ustavno sodišče Republike Slovenije (Словения), постъпило на 1 октомври 2020 г. — Varuh človekovih pravic Republike Slovenije
      (Дело C-486/20)
      (2020/C 414/35)
      Език на производството: словенски
      
         Запитваща юрисдикция
      
      Ustavno sodišče Republike Slovenije (Конституционен съд на Република Словения)
      
         Страни в главното производство
      
      
         Вносител: Varuh človekovih pravic Republike Slovenije
      
         Други страни в производството: Državni zbor Republike Slovenije (парламент на Република Словения), Vlada Republike Slovenije (правителство на Република Словения)
      
         Преюдициални въпроси
      
      
                  1)
               
               
                  В съответствие ли е точка 8 от приложение I към Директива (ЕС) 2016/681 (1) с членове 7, 8 и с член 52, параграф 1 от Хартата на основните права на Европейския съюз, като се има предвид, че не става ясно дали тази точка включва само данни относно факта, че въпросното лице е със статут на редовен пътник, или пък и други данни относно полетите и резервациите по програмата за редовни пътници, което би могло да означава, че не е спазено изискването за яснота и точност на нормите, с които се осъществява намеса в правото на зачитане на личния живот и в правото на защита на личните данни?
               
            
                  2)
               
               
                  В съответствие ли е точка 12 от приложение I към Директива (ЕС) 2016/681 с членове 7, 8 и с член 52, параграф 1 от Хартата на основните права на Европейския съюз, като се има предвид, че исканите данни не са посочени подробно, а същевременно споменатата точка от приложение I не предвижда ограничения относно естеството и обхвата на данните, което би могло да означава, че не е спазено изискването за яснота и точност на нормите, с които се осъществява намеса в правото на зачитане на личния живот и в правото на защита на личните данни?
               
            
         (1)  Директива (ЕС) 2016/681 на Европейския парламент и на Съвета от 27 април 2016 година относно използването на резервационни данни на пътниците с цел предотвратяване, разкриване, разследване и наказателно преследване на терористични престъпления и тежки престъпления (ОВ L 119, 2016 г., стр. 132).